Nazisploitation
An Nazisploitation pe Nazi exploitation pe nazi porn zo un doare film kemmesk etre film istorel ha spont hag ar filmoù erotek. Enno e kaver nazied o jahinañ tud en un doare kriz, alies reizhel, e kampoù-bac'h pe toulloù-bac'h pe c'hoazh fouzhlec'hioù. Darn eus ar filmoù-se o deus memes doare istorioù: merc'hed prizonidi anezho, raloc'h reoù o labourat e fouzhlec'hioù nazi, a vez jahinet ha mac'hagnet pe lazhet en un doare gore (gwadus).

Ar film brudetañ eus an doare filmoù-se a voe savet e Kanada : Ilsa, She Wolf of the SS a oa bet embannet e 1974. Gwerzhet mat e voe betek dont da vezañ un heuliad filmoù. Ur wech gwelet e oa bet rastellet kalz arc'hant evit ur priz sevel marc'had-mat evit ar film Ilsa, e voe adkemeret an doare filmoù-se dreist-holl en Italia. Daoust ma chome an heuliad filmoù Ilsa unan a zegase arc'hant, an degadoù all bet savet war ar patrom-se a voe c'hwitadennoù arc'hantel. An doare filmoù-se a gendalc'ho da vezañ produet betek kreiz ar bloavezhioù 1980 betek mont da get.

Doare 
Ar filmoù Nazisploitation a zo reoù gant aktourien dianav, hag ur voujedenn vihan. Klasket e vez bamañ an arvesterien gant merc'hed noazh, feulster gwadus hag aergelc'h an Eil Brezel-bed e-kostez an nazied SS. Tabut bras a zo bet tro-dro d'ar filmoù doare-se o klask daoust ha ne oant ket "bruderezh" evit an trede Reich.

Dyanne Thorne a zo chomet brudet-mat evit bezañ an aktourez diazez en doare filmoù-se.

Ar filmoù doare Nazisploitation a zo reoù erotek normalamant. Un nebeud filmoù pornografek a zo bet savet war ar memes patrom met n'int ket lakaet en is-rann sinema-se.

Lennegezh israelat 
Un is-rann lennegel a vez liammet gant an nazisploitation. En Israel nemetken, er bloavezhioù 1960, ar "Stalag fiction" a oa levrioù godell gwerzhet e-leizh. E-pad Prosez Eichmann e 1961 e oa kroget da ziwan. Kantadoù a vilieroù a levrioù eus al lennegezh-se a oa bet gwerzhet. Diazezet e oa darn anezho war patrom House of Dolls gant Ka-tzetnik 135633. Kontañ a ra istor ur plac'hig yuzev rediet da labourat evel gast er "Joy Division" (Bloc'h 24) kamp Auschwitz.

Listenn filmoù

Naziploitation diazez  
 1969 : Love Camp 7
 1974 : Ilsa, la louve des SS, sevener Don Edmonds, gant Dyanne Thorne
 1974 : Portier de nuit
 1975 : Black Gestapo
 1976 : Salò ou les 120 Journées de Sodome, gant Pier Paolo Pasolini
 1976 : Des filles pour le bourreau
 1976 : Madame Kitty, gant Tinto Brass
 1976 : Horreurs nazies
 1977 : Holocauste nazi (Armes secrètes du IIIe Reich)
 1977 : Elsa : Fraulein SS
 1977 : Train spécial pour Hitler
 1977 : Hôtel du plaisir pour SS
 1977 : La bestia in calore
 1977 : La svastica nel ventre
 1977 : KZ9 lager di sterminio
 1978 : Le deportate della sezione speciale SS
 1978 : Le lunghe notti della Gestapo (Les Nuits rouges de la Gestapo)

Nazisploitation pornografek 
 1973: Hitler's Harlot, gant Hy Del
 1974: Hot Nazis gant ar MICHAEL BLOOMFIELD & FRIEND (film berr)
 1978: Bordel SS, gant José Bénazéraf 
 1980: Nazi Love Island aka Prisoner of Paradise, gant Bob Chinn ha Gail Palmer
 1982: Stalag 69, gant Selrahc Detrevrep
 1995: Le bambole del führer, gant Joe D'Amato

Notennoù ha daveennoù 

Filmoù erotek
Filmoù hervez an doare